cyanic-selkie/wikianc huggingface dataset:
Ritsími
Morse ritsíminn
thumb|250px|left| Í upphafi 19. aldar fundu menn upp ritsímasendingar um rafmagnsvír. Fyrsta rafknúna ritsímakerfið sem komst í almenna notkun var ritsímalína meðfram járnbrautarkerfi Great Western Railway í Bretlandi árið 1839. 1837 þróaði Samuel F. B. Morse sams konar kerfi í Bandaríkjunum og aðstoðarmaður hans, Alfred Vail, þróaði Morse-stafrófið. Tækið sem menn morsuðu skilaboðin á nefndist sendilykill og tækið sem tók við þeim ritsímatæki (eða Morseapparat).
Síðasta áratug 19. aldar sýndu Nikola Tesla og fleiri fram á kosti loftskeytakerfis (þráðlauss ritsíma). Slík kerfi voru fljótlega tekin í notkun um borð í skipum.
Ritsíminn á Íslandi
Ritsíminn kom til Íslands með samningi sem Hannes Hafstein gerði við Stóra norræna ritsímafélagið, en í honum fólst lagning sæstrengs frá Danmörku. Hópur bænda mótmælti þessum samningi með hópreið til Reykjavíkur, en þeir töldu ráðlegra að taka tilboði frá Marconi-félaginu í London (fyrir milligöngu Einars Benediktssonar) um uppsetningu loftskeytakerfis, enda var það tilboð miklu lægra en það danska. Lokið var við að leggja sæstreng milli Seyðisfjarðar og Færeyja þann 23. ágúst 1906 og það kvöld barst fyrsta símskeytið til Seyðisfjarðar frá Færeyjum. Efni símskeytisins var sú frétt að s/s Mjölnir, skip Thoreskipafélagsins, væri lagt á stað þaðan áleiðis til Austfjarða en s/s Prospero, sem var farskip í eigu Wathneserfingja, væri ókomið til Færeyja. Sæsíminn var svo tekinn formlega í notkun 25. ágúst og haldin veisla á Seyðisfirði.
Heinz Fischer
thumb|Heinz Fischer Heinz Fischer (f. 9. oktober 1938 i Graz, Austurriki) var forseti Austurríkis (2004 – 2016).
Televisa
thumb|250px|Merki Televisa Televisa er mexíkóskt fjölmiðlafyrirtæki (stofnað 8. janúar 1973).
Arnór Smárason
Arnór Smárason (f. 7. september 1988) er íslenskur atvinnumaður í knattspyrnu sem spilar sem sóknarmiðjumaður og kantmaður hjá Val. Arnór hóf sinn atvinnumannaferil hjá hollenska liðinu SC Heerenveen árið 2007 og varð bikarmeistari með liðinu árið 2009. Arnór hefur einnig spilað fyrir danska liðið Esbjerg fB, þar sem að hann varð bikarmeistari 2013, sænska liðið Helsingborgs IF, Lilleström SK og rússneska liðið FC Torpedo Moscow.
Arnór hefur spilað fyrir öll yngri landslið Íslands auk A landsliðsins.
2008-2010: Heerenveen
Arnór skrifaði undir sinn fyrsta atvinnumannasamning 9. september 2007 hjá hollenska liðinu SC Heerenveen, þá 19 ára. Hann hafði verið á mála hjá unglingaliði liðsins frá 15 ára aldri. Arnór var í fyrsta skipti í hóp hjá aðalliðinu og spilaði sinn fyrsta leik tímabilið 2007-08, hann spilaði áfram fyrir varaliðið sem fyrirliði. Í apríl 2008 skrifaði Arnór undir nýjan þriggja ára samning við félagið. Í lok tímabils hafði Arnór spilað tvo leiki fyrir aðalliðið.
Arnór var í aðalliðshóp Heerenveen tímabilið 2008-09. Arnór spilaði sinn fyrsta evrópuleik þegar að hann kom inná sem varamaður gegn portúgalska liðinu Vitória F.C. 18. september. Hann skoraði sitt fyrsta mark fyrir liðið þann 18. október í 2-2 jafntefli gegn Roda JC í hollensku úrvalsdeildinni. Lið Heerenveen átti gott tímabil í úrvalsdeildinni þar sem að liðið endaði í 5. sæti. Í bikarkeppninni gekk liðinu enn betur og fór alla leið í bikarúrslitinn þar sem að liðið sigraði lið FC Twente. Arnór sat allan tímann á varamannabekknum í leiknum. Í lok tímabils hafði Arnór spilað 27 leiki í öllum keppnum og skoraði í þeim 5 mörk.
Vegna erfiðra meiðsla missti Arnór af mestum hluta tímabilsins 2009-10. Hann sneri aftur til æfinga í lok mars 2010 en þá var ljóst að Arnór myndir yfirgefa liðið að tímabili loknu. Arnór spilaði einungis tvo aðalliðsleiki á tímabilinu en komst ekki á blað.
2010-13: Esbjerg
Eftir vonbrigði 2010-11 tímabilsins fór Esbjerg vel af stað í dönsku fyrstu deildinni 2011-12. Liðið vann 6 af fyrstu 7 leikjunum og var Arnór ýmist í byrjunarliðinu eða kom inná sem varamaður. Hans fyrsta mark kom 18. september gegn Skive IK. Eftir mikla yfirburði í deildinni vann Esbjerg sér sæti í dönsku úrvalsdeildinni þegar sex umferðir voru eftir. Arnór spilaði 19 leiki í öllum keppnum og skoraði 5 mörk.
Arnór var í fyrsta skipti í byrjunarliðinu tímabilið 2012-13 í 3. umferð dönsku úrvalsdeildarinnar. Arnór var tekin útaf á 90. mínútu eftir að hafa skorað eitt mark. Hnémeiðsli ollu því að Arnór missti að hluta til af fyrri hluta mótsins. Hann kom til baka 8. nóvember í bikarsigri gegn Aalborg BK. Leikurinn fór í vítaspyrnukeppni þar sem að Arnór skoraði úr sinni spyrnu. Arnór fékk fá tækifæri í byrjunarliðinu hjá Esbjerg mestan hluta móts en byrjaði þó seinustu 7 leiki liðsins í deildinni og skoraði í þeim 5 mörk. Þann 9. maí varð Arnór danskur bikarmeistari með Esbjerg eftir 1-0 sigur á Randers FC. Arnór var í byrjunarliðinu en var tekin útaf í uppbótartíma. Arnór yfirgaf félagið við lok samnings síns um sumarið 2013.
2013-14: Helsingborg
Arnór gekk til liðs við sænska liðið Helsingborgs IF á þriggja ára samningi í júlí 2013. Arnór spilaði sinn fyrsta leik fyrir félagið þann 15. júlí þegar að hann kom inná sem varamaður í deildarleik gegn Östers Växjö IF. Hans fyrsta mark kom 5. ágúst í tapleik gegn Djurgardens IF, en Helsingborg sat á toppi deildarinnar á þeim tímapunkti. Arnór spilaði 14 af seinustu 15 leikjum liðsins í deildinni og skoraði 4 mörk.
Í Janúar 2015 tilkynnti Helsingborg Arnóri að liðið væri að leitast eftir því að selja leikmanninn þrátt fyrir að hann ætti enn tvö ár eftir af samningi. Liðið var í fjárhagsvandræðum og þóttu laun Arnórs of há.
2015: Torpedo Moscow (Lán)
Arnór gekk til liðs við rússneska liðið FC Torpedo Moscow á láni þann 27. febrúar 2015. Arnór skoraði sitt fyrsta mark í sínum fyrsta leik fyrir liðið gegn FC Zenit Saint Petersburg. Arnór jafnaði í 1-1 í uppbótartíma eftir að hafa komið inná sem varamaður. Þann 6. apríl í deildarleik gegn FC Arsenal Tula brutust út slagsmál meðal stuðningsmanna og þurfti að stöðva leik meðan að óeirðalögreglan skakkaði leikinn. Líkt og í Svíþjóð ári áður var Arnór meðal varamanna í leiknum. Arnór og liðsfélagar hans fóru í verkfall þann 19. maí vegna ógreiddra launa frá því í janúar. Liðið sat þá á botni deildarinnar. Arnór spilaði 11 leiki á lánstíma sínum hjá Torpedo Moscow, að mestu sem varamaður, og skoraði í þeim 2 mörk. Liðið endaði í 15. sæti í deildinni og féll.
2015: Helsingborg
Þrátt fyrir nokkur tilboð eftir góða lánsdvöl í Rússlandi sneri Arnór aftur til Helsingborg. Í fyrsta leik sínum eftir endurkomu skoraði Arnór þriðja mark Helsingborgar í 3-1 sigri á AIK. Arnór vann sér fljótt sæti í byrjunarliðinu og spilaði 14 af síðustu 15 leikjum liðsins í deildinni og skoraði í þeim 5 mörk. Í desember 2015 eftir að Arnór hafði samið við Hammarby IF hrósaði Henrik Larsson þjálfari Helsingborg Arnóri í hástert. Hann sagði meðal annars „Arnór er mjög góður leikmaður en fyrst og fremst er hann einn mesti atvinnumaður sem ég hef kynnst á ferlinum“.
2003-04: U17
Arnór á að baki 11 leiki fyrir U17 ára lið Íslands og skoraði í þeim 2 mörk. Hann var í hópnum sem að spilaði í undankeppninni fyrir evrópumót U17 ára liða 2004 og 2005. Í ágúst 2004 vann Arnór til silfurverðlauna með U17 ára liðinu á Norðurlandamótinu. Liðið tapaði úrslitaleiknum gegn dönum 3-0 og var Arnór í byrjunarliðinu.
2005-07: U19
Arnór á að baki 16 leiki fyrir U19 ára lið Íslands og skorað í þeim 5 mörk. Hans fyrsta mark kom í undankeppninni fyrir evrópumót U19 2006 þann 5. október 2005 gegn Króatíu. Arnór var einnig í hópnum sem að spilaði í undankeppninni og milliriðlunum fyrir evrópumót U19 2007. Þar skoraði Arnór 3 mörk.
2007-11: U21
Arnór var fyrst kallaður í U21 ára lið Íslands fyrir leik gegn Austurríki í undankeppninni fyrir evrópumót U21 2009 þann 16. október 2007. Þar spilaði hann sinn fyrsta leik fyrir liðið. Hans fyrsta mark fyrir U21 ára liðið kom í leik gegn Belgíu í sömu undankeppni þann 20. nóvember 2007. Arnór var í 23. manna hópnum sem að fór á lokakeppni evrópumótsins 2011 í Danmörk þar sem að liðið endaði í þriðja sæti síns riðils og missti af sæti í undanúrslitunum. Arnór spilaði tvo af þremur leikjum liðsins, hann byrjaði fyrsta leik liðsins gegn Hvíta Rússlandi en kom inná sem varamaður í þriðja leiknum gegn Danmörk. Í heildina á Arnór 10 leiki fyrir U21 árs liðið og hefur skorað í þeim 2 mörk.
Landslið
''Tölfræði uppfærð 31. mars 2016''
Félagslið
SC Heerenveen Esbjerg fB
Astana
thumb|Miðbær Astana. Astana er höfuðborg Kasakstan. Íbúafjöldi borgarinnar var árið 2017 áætlaður rúm milljón.
Borgin var nefnd Nur-Sultan í mars árið 2019 í höfuðið á forseta landsins til um þrjátíu ára, Nursultan Nazarbajev. Nafnbreytingin tók gildi daginn eftir að Nazarbajev sagði af sér sem forseti. Nafni borgarinnar var aftur breytt í Astana í september árið 2022.
Álftavatn
thumb|250 px|Umhverfi Álftavatns. Skálinn sést fyrir framan vatnið Álftavatn er við Laugaveginn, gönguleiðina á milli Landmannalauga og Þórsmerkur. Við Áltavatn er skáli Ferðafélags Íslands. Húsin við Álftavatn voru reist árið 1979 og rúma 58 manns.
Albert Camus
Æviágrip
Camus fæddist við sára fátækt í Alsír og missti hann föður sinn í fyrri heimsstyrjöldinni. Með aðstoð leiðbeinanda að nafni Louis Germain komst hann í Háskóla Alsír. Hann greindist snemma með berkla og gat af þeim sökum ekki fengið að kenna eins og hann óskaði, einnig varð hann að hætta íþróttaiðkun sinni sem hann hafði stundað af kappi. Hann útskrifaðist með BA í heimspeki og því sem samsvarar M.A. í heimspeki með lokaritgerð um Plótínos.
Í síðari heimsstyrjöldinni tók hann fyrst afstöðu sem friðarsinni (hann hafði ekki verið kvaddur í herinn vegna berkla), en eftir að verða vitni af aftöku Gabriel Peri, snéri hann blaðinu við og gekk í frönsku mótspyrnuna. Á stríðsárunum tók hann þátt í útgáfu áróðursrits að nafni Combat og gaf út tvær af sínum frægustu bókum, Le Mythe de Sisyphe og L'Étranger.
Hann dó árið 1960 í bílslysi nálægt Sens. Hann lét eftir sig tvíburadætur að nafni Catherine and Jean, þær eiga höfundarrétt að verkum hans enn í dag.
Gates of the Arctic-þjóðgarðurinn og verndarsvæði
thumb|Kort. thumb|Thunder Valley við Brooksfjallgarðinn. thumb|Landslag í þjóðgarðinum. Gates of the Arctic-þjóðgarðurinn og verndarsvæði (enska: Gates of the Arctic National Park and Preserve) er nyrsti þjóðgarður Bandaríkjanna og er í Alaska. Hann var stofnaður árið 1980 (hafði 2 árum áður verið gerður svokallað national monument) og er rúmir 34.000 ferkílómetrar eða örlítið stærri en Belgía. Þjóðgarðurinn er norður af heimskautsbaug og er dágóður hluti af honum í Brooksfjallgarðinum. Aðrir fjallgarðar eru Endicott Mountains og hluti Schwatka Mountains. Engir vegir eða stígar eru þar og þjónusta er ekki til staðar. Þó eru upplýsingar í Coldfoot rétt fyrir utan svæði; The Arctic Interagency Visitor Center. Heimilt er að tjalda á svæðinu.
Norður Af Brooksfjallgarðinum er túndra en hvítgreni, svartgreni og ösp vaxa upp að 68. breiddargráðu. Spendýrin Elgur, svartbjörn,brúnbjörn, úlfur, gaupa, múrmeldýr, otur og hreindýr lifa innan þjóðgarðsins. Gullörn, skallaörn, gjóður og stóra eyruglan eru meðal ránfugla. Veiði er heimil með leyfi. Höfuðstöðvar þjóðgarðsins eru í Fairbanks.
Guðmundur Ingi Þorvaldsson
Guðmundur Ingi Þorvaldsson (f. 25. júní 1973) er íslenskur leikari.
Tenglar
http://gudmundurthorvaldsson.blogspot.com/
Viasat History
Viasat History er skandinavísk sjónvarpsstöð sem sýnir fræðsluþætti um sögu, menningu og samfélagið.
frameless
Tatarabókhveiti
Tatarabókhveiti (fræðiheiti: Fagopyrum tataricum ) er súrutegund sem er ræktuð vegna fræjanna ásamt bókhveiti. Tatarabókhveiti er rammara og inniheldur meira rutin en venjulegt bókhveiti. Það inniheldur einnig quercitrin.
Sjóðríkur seiðkarl
Sjóðríkur er ein af aðalsöguhetjunum í ævintýrum Ástríks gallvaska. Hann er hávaxinn með hvítt, sítt skegg og einatt klæddur í hvítan kyrtil og með rauða skikkju. Hann er seiðkarl þorpsins og bruggar meðal annars galdraseyðið kjarnadrykk sem gefur íbúunum ofurkrafta.
Saga og einkenni
Sjóðríkur hefur verið hluti af sagnaheimi Ástríkssagnanna allt frá fyrstu bók: Ástríkur gallvaski frá árinu 1959. Þar sem öryggi íbúa Gaulverjabæjar byggist á kjarnadrykk Sjóðríks, er hann í veigamiklu hlutverki í fjölmörgum sögum, þar sem honum er ýmist rænt af óvinveittum aðilum eða reynist ófær um að útbúa galdradrykk vegna minnisleysis eða skorts á hráefnum. Sjóðríkur er yfirleitt rödd skynseminnar í þorpinu og þarf ítrekað að hafa vit fyrir íbúum þess og bjarga þeim úr vandræðum með töfrabrögðum sínum.
Figuren aus Asterix List of Asterix characters
B12-vítamín
thumb|250px|Uppbygging B12-vítamíns
B12-vítamín eða kóbalamín er vatnsleysanlegt vítamín. Það er nauðsynlegt fyrir venjulega heilastarfsemi, taugakerfið og blóðframleiðslu. Það er eitt af átta B-vítamínum. Það gegnir hlutverki í efnaskiptum í hverri frumu líkamans, og hefur áhrif á myndun DNA.
Rannsóknarstofugreining
Þar sem engin staðalpróf fyrir B12-vítamín skort eru nokkrar mismunandi rannsóknarstofuprófanir gerðar til að staðfesta grun um greiningu.
Blóðvatnsgildi B12-vítamíns er frekar óhentugt vegna þess að það breytist seint og er einnig tiltölulega ónæmt og ósértækt.
Metýlmalónsýra í þvagi eða blóðvökva er talið hagnýtt B12-vítamín merki sem eykst þegar birgðir B12-vítamíns eru lækka. Hins vegar getur aukið magn metýlmalónsýru einnig bent til efnaskiptaröskunarinnar sem oft er litið framhjá, sameinaðrar malón- og metýlmalónsýruþvagsýru (CMAMMA).
Spyrnur
Spyrnurnar eru boltaðar í grind bílsins með gúmmífóðringu á milli. Þegar fóðringin slitnar byrjar fjöðrunin að glamra og þá er kominn tími til að skipta um fóðringar.
Á enda spyrnunnar er hjöruliður sem tengir bremsurnar og hjólalegurnar við spyrnuna. Þessi liður er kallaður "Spindilkúla".
Óeiginlegt
Óeiginlegt getur átt við:
Asúnsjón
Asúnsjón er stærsta borg og höfuðborg Paragvæ. Íbúafjöldi borgarinnar er áætlaður yfir 530.000 manns (2016).
Austur-Anglía
thumb|[[Norfolk og Suffolk, aðalsýslar Austur Anglíu.]]
Austur Anglía er skagi á Austur-Englandi nær yfir Norfolk og Suffolk og hluti af Cambridgeshire og Essex.
Elly Vilhjálms - Heilsaðu frá mér
Um verð
Verðið sem sést á bakhlið plötuumslagsins er verðið á plötunni árið 1968 í krónum talið.
Júgur
thumb|Kálfur á spena (sýgur aftanfrá). Júgur er mjólkurkirtill nautgripa og ýmissa annarra spendýra, þ.á m. geita og kinda.
Holtsetaland
thumb|right|Kort af Jótlandi sem sýnir Slésvík og Holtsetaland (gult). Holtsetaland er nyrsta landsvæði Þýskalands, milli Saxelfar og Egðu sunnan við landamæri Danmerkur eins og þau lágu áður. Það er hluti af þýska fylkinu Slésvík-Holtsetaland. Höfuðstaður Holtsetalands var hafnarborgin Kiel. Karlamagnús lagði svæðið undir sig um 800 í herför sinni gegn Söxum. Holtsetaland varð greifadæmi undir hertogadæminu Saxlandi árið 1111. Greifadæmið var í höndum Schauenburg-ættarinnar sem fékk líka danska greifadæmið Slésvík á 14. öld. 1459 dó ættin út og lénin tvö gengu til Danakonungs. 1474 var Holtsetaland gert að sjálfstæðu hertogadæmi innan hins Heilaga rómverska ríkis. 1490 var hertogadæminu skipt í tvo hluta Holtsetaland-Lukkuborg sem heyrði undir Danakonunga, og Holtsetaland-Gottorp sem önnur grein af ætt Aldinborgara fékk í sinn hlut. Þeir hertogar voru oft í bandalagi með Svíum, Prússum eða Rússum gegn Dönum. 1773 ákvað Danakonungur að skipta á greifadæminu Aldinborg fyrir Gottorp-hluta Holtsetalands. Holtsetaland var hluti af Þýska bandalagsríkinu frá 1815 til 1864 þótt það væri enn í konungssambandi við Danmörku. Eftir lát Friðriks 7. kom upp deila um ríkiserfðir þar sem Kristján 9. erfði krúnuna í gegnum móður sína. Þetta leiddi til stríðs, Annars Slésvíkurstríðsins, milli Þýska bandalagsríkisins og Danmerkur sem Danmörk tapaði. Slésvík og Holtsetaland voru brátt sameinuð í eitt hérað, Slésvík-Holtsetaland, sem heyrði Prússlandi til. Eftir Seinni heimsstyrjöld var búið til sjálfstjórnarfylkið Slésvík-Holtsetaland með höfuðstað í Kiel.
Pendulum
Pendulum er áströlsk hljómsveit sem spilar „drum and bass“ tónlist. Meðlimir hljómsveitarinnar eru aðeins þrír: Rob Swire, Gareth McGrillen og Paul Harding. Fyrri breiðskífu þeirra nefnist Hold Your Colour en hún er ein mest selda Drum and bass plata allra tíma. Önnur breiðskífa þeirra er In Silico sem kom út 2008.
.ml
.ml er þjóðarlén Malí.
Tenglar
Toppdomän
Kristján Pétur Andrésson
Ferill
Kristján skipti yfir til Snæfells haustið 2013 og svo til ÍR haustið 2014 og lék með þeim tvö tímabil áður en meiðsli urðu til þess að hann lagði skóna á hilluna. Tímabilið 2016-2017 var hann formaður körfuknattleiksdeildarinnar hjá ÍR.
Í janúar 2018 tók hann fram skóna á nýjan leik og lék einn leik með Þór Akureyri í Úrvalsdeild karla. Hann lék með liði Þórs sem sigraði 1. deildina tímabilið 2018-2019 og vann sér sæti aftur í Úrvalsdeildinni.
Tenglar
Tölfræðisíða á KKÍ.is
24. maí
24. maí er 144. dagur ársins (145. á hlaupári) samkvæmt gregoríska tímatalinu. 221 dagur er eftir af árinu.
Margrét Jónsdóttir (listamaður)
thumb|Margrét Jónsdóttir Margrét Jónsdóttir (fædd 1953 í Reykjavík) er íslenskur listmálari.
Kári Jónasson
Kári Jónasson (fæddur í Reykjavík árið 1940) er fyrrum ritstjóri Fréttablaðsins. Hann var áður fréttastjóri Ríkisútvarpsins og blaðamaður á Tímanum.
Bríet (félag)
Bríet félag ungra femínista var stofnað í desember 1997 og starfaði til ársins 2005. Fyrstu fundir félagsins voru haldnir í húsnæði Kvennalistans við Pósthússtræti og svo fengu þær inní Hlaðvarpanum. Bríetur beittu sér fyrir aukinni meðvitund samfélagsins á neikvæðum áhrifum kláms og neyslumenningar. Bríet er fyrsta félagið á Íslandi sem kenndi sig opinberlega við femínisma. Félagið stóð fyrir ýmsum femínískum uppákomum m.a. samkomum á alþjóðlegum baráttudegi kvenna 8. mars og tvær af meðlimum Bríetar þýddu bókina Píkutorfan (Fittstim). Félagskonur í Bríeti ganga oft undir nafninu Bríetur eða Bríetar. Félagið er nefnt til heiðurs Bríeti Bjarnhéðinsdóttur, sem var ein af fyrstu íslenskum baráttukonum fyrir réttindum kvenna.
Bandar Seri Begawan
Bandar Seri Begawan er höfuðborg Brúnei. Íbúafjöldinn er 33.026 samkvæmt tölum frá árinu 2009.
Heiti bæjarins er leitt af Bandar, sem merkir - höfn, og Seri Begawan leitt af - Sri Bhagwan, sem þýðir - sú blessaða.
Eiginlegt
Eiginlegt getur átt við:
Genta Miura
Genta Miura (fæddur 1. mars 1995) er japanskur knattspyrnumaður. Hann spilaði 2 leiki með landsliðinu.
Speglun (hljómplata)
Speglun er fyrsta breiðskífa framsæknu rokkhljómsveitarinnar Eik.
Þrastarlilja
Fritillaria pyrenaica er tegund blómstrandi plantna af liljuættis (Liliaceae), upprunnin frá Pyreneafjöllum á landamærum Spánar og Frakklands. Enska heitið er Pyrenean fritillary. Þetta er fjölær laukplanta sem verður allt að 45 sm á hæð. Hin lútandi, bjöllulaga blóm koma á vorin. Krónublöðin eru fjólubrún og gul með aftursveigðum endum. Eins og aðrar tegundir í ættkvíslinni, (sérstaklega F. meleagris) eru þau með greinilegu reitamunstri.
Speglun (hljómplata)
Meðlimir og hljóðfæraskipan
Þorsteinn Magnússon: gítar, mini moog, söngur. Haraldur Þorsteinsson: bassi, slagverk, söngur. Lárus Halldór Grímsson: hljómborð, þverflauta, söngur. Sigurður Kristmann Sigurðsson: Söngur. Ólafur J Kolbeins: Trommur.
Þrastarlilja
Undirtegundir
Tvær undirtegundir eru þekktar:
Fritillaria pyrenaica subsp. boissieri (Costa) Vigo & Valdés
Fritillaria pyrenaica subsp. pyrenaica
Ræktun
Fritillaria pyrenaica hefur fengið "Royal Horticultural Society's Award of Garden Merit".
Hörgárdalur
thumb|Möðruvallakirkja í Hörgárdal thumb|Hörgárdalur Hörgárdalur er langur dalur sem liggur frá Eyjafirði til suðvesturs og nær út að sjó innarlega í firðinum. Í dalsmynninu og inn að mótum Hörgárdals og Öxnadals er dalurinn víður og búsældarlegur en innar verður hann þröngur, enda umlukinn háum fjöllum, og undirlendi minna. Hörgá rennur um dalinn.
.tg
.tg er þjóðarlén Tógó.
Hörgárdalur
Norðurmörk dalsins eru um holtarana sem gengur frá Hörgárósum upp að Möðruvallafjalli og liggja síðan eftir fjallstindum. Fjöllin vestan dalsins eru mörg mjög há, þau hæstu á fimmtánda hundrað metra, en á milli þeirra skerast inn djúpir dalir og hamraskálar. Í dalbotninum eru breiðar eyrar, grónar að hluta. Vestan árinnar er gróið undirlendi og grösugar hlíðar og standa bæir þar nokkuð þétt. Byggðarlagið austan Hörgár frá ósum og fram að mynni Öxnadals kallast Þelamörk.
.tg
Tenglar
Toppdomän
Hörgárdalur
Fyrir innan dalamótin þrengist Hörgárdalur. Vesturhlíðin er þar grafin af þverdölum og skörðum og um sum þeirra liggja gamlir fjallvegir. Jöklar eru víða í dalbotnum. Helstu þverdalirnir eru Barkárdalur og Myrkárdalur. Fremsti bær í Hörgárdal er Flögusel og þar fyrir framan sveigir dalurinn meira til vesturs. Úr dalbotninum er farið upp á Hjaltadalsheiði, sem áður var nokkuð fjölfarin leið til Hóla í Hjaltadal.
Möðruvellir eru helsta höfuðbólið í Hörgárdal og sögustaður að fornu og nýju. Hörgárdalur er nú hluti af Hörgársveit.
Nafn dalsins er dregið af orðinu hörgur (heiðið blóthús eða blótstallur).
Bangví
Bangví er stærsta borg og höfuðborg Mið-Afríkulýðveldisins. Íbúafjöldi borgarinnar er rúmlega 730.000 (2012).
Birta (tímarit)
Birta er vikulegt tímarit. Meðal þess sem Birta fjallar um er tíska, tónlist, matur, fjölskylda og útlit. Í Birtu er einnig að finna dagskrá innlendra og erlendra sjónvarpsstöðva.
Listi yfir gróðurelda á Íslandi
Verði menn uppvísir að gróðureldum varðar það fangelsisvist.
Brynjólfur H. Bjarnason
Hann var nefndur eftir hjónunum Brynjólfi og Herdísi Benedictsen í Flatey, sá Brynjólfur hafði tekið þátt í Þjóðfundinum 1851
Faðir: Hákon Bjarnason, kaupmaður og útgerðarmaður á Bíldudal, V-Barð., f. 5. sept. 1828, d. 2. apríl 1877. For.: Bjarni Gíslason, bóndi í Ytri-Görðum og víðar í Staðarsveit, Snæf., síðar prestur á Söndum í Dýrafirði, V-Ís., f. 11. júní 1801, d. 30. sept. 1869, og k.h. Helga Árnadóttir, húsfreyja, f. 29. mars 1791, d. 15. jan. 1860.
Móðir: Jóhanna Kristín Þorleifsdóttir, húsfreyja á Bíldudal, f. 16. des. 1834, d. 11. jan. 1896. For.: Þorleifur Jónsson, prófastur í Hvammi í Hvammssveit, Saurbæjarhr., Dal., f. 8. nóv. 1794, d. 1. maí 1883, og fyrri k.h. Þorbjörg Hálfdanardóttir, húsfreyja, f. 21. maí 1800, d. 20. jan. 1863.
Fyrri kona Hákonar Bjarnasonar var Þóra Gísladóttir, f. að Kaldaðanesi 1825. Hún var dóttir Gísla Sigurðssonar, f. að Kollabúðum á Reykjanesi 2. janúar 1783 - d. 20. júni 1862 og konu hans Sólveigu Jónsdóttur, f. að Kaldbaki Kaldrananesi 25. nóvember 1789 - d. 30. mai 1866.
Hákon og Þóra áttu dótturina Valgerði Sumarlínu, f. í Flatey á Breiðafirði 19. apríl 1855 og d. 1944 í Danmörku. Hún fluttist til Danmerkur og kvæntist .þar Jacobi Kiil. Þeim varð tveggja barna auðið, Jóhannes Kiil og Ingeborg Johanne Kiil sem kvæntist Adolf Paludan Seedorff í Álaborg, f. 14. september 1893 - d. 1 september 1953 í Risskov. Frá Valgerði er kominn allstór fjölskylda mikilhæfs fólks sem von er. Brynjólfur ræktaði vel tengsl við systur sína og hennar fók allt á sinni tíð.
Brynjólfur Hermann kvæntist Ragnheiði Einarsdóttur Zoëga, f. 11.2.1865. Þau slitu samvistum en áttu soninn Hákon Bjarnason-Goodman, en móðir hans fluttist vestur um haf og giftist Goodman. Hákon þessi var sagður hinn efnilegasti maður og var búsettur við Kyrrahafið. Faðir Ragnheiðar var Einar Zoëga fæddur 1. janúar 1842 - dáinn 9. ágúst 1909 og móðir hennar var Ástríður Jensdóttir Schram, fædd 15. september 1840 - dáin 2. júní 1928. Þær mæðgur, Ástríður og Ragnheiður, fluttu báðar vestur um haf.
Síðari kona Brynjólfs Hermanns var Steinunn Hjartardóttir Bjarnason frá Austurhlíð, en þau giftu sig 4.7.1906. Steinunn var fædd 19. mars 1867 - dáin 25. mars 1961. Faðir hennar var Hjörtur Eyvindsson, bóndi og hreppsstjóri í Biskupstungnahreppi, fæddur 18. júní 1817 - dáinn 5. september 1898.
Brynjólfur og Steinunn eignuðust einn dreng sem dó við fæðingu. Þau ólu upp tvö fósturbörn:
Steinunn Gunnarsson, fædd 5. september 1901 - dáin 7. október 1989. Faðir hennar var Sigurður aktýgjasmiður og síðar póstmeistari þar, sonur Sölva bónda Sölvasonar á Ytri-Löngumýri í Svínavatnshreppi í Húnavatnssýslu og konu hans, Sólveigar Stefánsdóttur.
Hitt barnið var svo Hjörtur Guðmundsson, en hann var bróðursonur Steinunnar, sonur Guðmundar Hjartarsonar að Austurhlíð í Tungum og Sigrúnar Eiríksdóttur fæddri að Miðbýli á Skeiðum. Hjörtur starfaði um skeið sem löggæslumaður en lengst af sem forstjóri Kirkjugarða Reykjavíkur.
Laugahraun
thumb|250 px|Séð yfir Laugahraun Laugahraun er eitt allmargra hrafntinnu- og líparíthrauna sem runnið hafa eftir ísöld á Torfajökulssvæðinu. Laugahraun er frá því um 1477 og varð til í gosi sem tengist kvikuhólfinu undir Bárðarbungu, en hraun mun hafa runnið þaðan um Veiðivatnasprunguna og allt til Torfajökulssvæðisins áður en það kom upp á yfirborðið. Gossprunga Laugahrauns klýfur Brennisteinsöldu.
Brynjólfur H. Bjarnason
Uppvöxtur, menntun og störf
Brynjólfur ólst upp hjá foreldrum sínum á Bíldudal. Faðir hans, Hákon Bjarnason, rak þar þróttmikla verslun og þilskipaútgerð. Þótti hann dugnaðar- og atorkumaður hinn mesti, en þessi þilskipaútgerð hið vestra var komin á legg hjá Hákoni áður en hún var komin til svo nokkru næmi hið syðra, á höfuðborgarsvæðinu sem nú er kallað. Hákoni hafði þar að auki tekist að koma framleiðsluvöru sinni í það álit erlendis að besti saltfiskurinn frá Íslandi var kallaður „Bíldudalsfiskur“ og hélst það lengi síðan. Hákon stórumsvifamaður féll frá á besta aldri, aðeins 49 ára gamall. Vöruskip sem hann kom með frá Kaupmannahöfn, strandaði á Mýrdalssandi í „páskaveðrinu mikla“ 1877 og fórst hann þar ásamt flestum þeim sem á skipinu voru. Ekkja Hákonar, móðir Brynjólfs, rak útgerðina og verslunina nokkur ár eftir þetta. Brynjólfur sem var einungis 12 ára þegar faðir hans fórst.
Laugahraun
Skáli Ferðafélags Íslands í Landmannalaugum stendur við jaðar Laugahrauns.
Myrkárdalur
Myrkárdalur er dalur sem skerst nær beint til vesturs út úr Hörgárdal í Eyjafjarðarsýslu. Þar er nokkurt undirlendi, töluvert mýrlent, en há fjöll umlykja dalinn. Jökull er í botni hans og kallast Myrkárjökull. Úr honum rennur áin Myrká um dalinn í Hörgá. Suðurhlið dalsins kallast Flögudalur og þar upp af er Kerlingarfjall og tindurinn Flögukerling.
Í dalnum sjálfum voru tveir bæir, Myrkárdalur og Stóragerði, sem nú eru komnir í eyði. Við mynni dalsins, í Hörgárdal, eru bæirnir Myrkárbakki og Myrká, sem var áður kirkjustaður og prestssetur. Þar gerðist þjóðsagan um djáknann á Myrká. Fyrir neðan Myrkárdal rennur Myrká í mjög djúpu gili og er sagt að áður hafi verið svo mikill skógur í gilbörmunum báðum megin að dimmt hafi verið ofan í gilinu og dragi áin nafn af því.
Li Qiang
Li Qiang (kínverska: 李强; pinyin: Lǐ Qiáng; f. 23. júlí 1959) er kínverskur stjórnmálamaður og áttundi og núverandi forsætisráðherra Alþýðulýðveldisins Kína frá mars 2023. Hann hefur verið næstæðsti meðlimurinn í fastanefnd stjórnmálanefndar kínverska kommúnistaflokksins frá október 2022. Hann var áður flokksritari Kommúnistaflokksins í Sjanghæ frá 2017 til 2022, flokksritari í Jiangsu-héraði frá 2016 til 2017 og héraðsstjóri Zhejiang frá 2012 til 2016.
Li gekk í Kommúnistaflokkinn árið 1983 og varð ritari ungliðahreyfingar flokksins í Rui'an, Zhejiang. Hann vann síðar hjá borgaramáladeild héraðsins og varð flokksritari í Yong Kang í Wenzhou, ritari stjórnmála- og lagamálefna í Zhejiang og síðan aðstoðarflokksritari héraðsins. Hann varð héraðsstjóri Zhejiang árið 2012, flokksritari Jiangsu-héraðs árið 2016 og loksins flokksritari í Sjanghæ árið 2017. Sama ár hlaut Li sæti í stjórnmálanefnd kommúnistaflokksins.
Á stjórnartíð sinni í Sjanghæ lét Li opna STAR Market-kauphöllina, hafði umsjón með erlendum fjárfestingum í borginni eins og byggingu risaverksmiðju Tesla, Inc., auðveldaði innlendum innflytjendum að öðlast dvalarleyfi í borginni og lét byggja fimm nýja bæi til að bæta úr skorti á byggðarlandi. Hann skipaði jafnframt tveggja mánaða útgöngubann í Sjanghæ árið 2022 vegna kórónuveirufaraldursins, sem hafði mjög neikvæð áhrif á efnahag borgarinnar og hefur sætt gagnrýni. Li hlaut engu að síður stöðuhækkun til fastanefndar stjórnmálanefndarinnar síðar á árinu 2022 og varð forsætisráðherra Kína árið 2023. Li hlaut nánast öll 2.900 at­kvæðin á flokksþingi Kommúnistaflokksins.
Li hefur unnið ásamt núverandi aðalritara Kommúnistaflokksins, Xi Jinping, í Zhejiang og er álitinn náinn bandamaður Xis. Þrátt fyrir að vera náinn Xi er Li almennt talinn hlynntur viðskiptafrelsi.
Gíbralska karlalandsliðið í knattspyrnu
Gíbralska karlalandsliðið í knattspyrnu er fulltrúi Gíbraltar í knattspyrnu og er stjórnað af knattspyrnusambandi landsins.
NFS (fréttastofa)
Róbert Marshall var forstöðumaður NFS en Sigmundur Ernir Rúnarsson fréttastjóri. Varafréttastjórar voru Þór Jónsson og Þórir Guðmundsson en tæknistjóri Ingi Ragnar Ingason. Í raun var sjálf fréttastofan tvískipt: Annars vegar kvöldfréttateymið sem samanstóð af þeim fréttamönnum sem áður höfðu starfað á fréttastofu Stöðvar 2 og Bylgjunnar, hins vegar fréttaveitan svonefnda. Á fréttaveitunni starfaði hópur ungs fólks sem hafði mismikla fjölmiðlareynslu að baki. Hagkvæmnissjónarmið réðu því að þau áttu að vera allt í senn: tökumenn, fréttamenn og klipparar. Fréttatímar NFS - að kvöldfréttunum undanskildum - voru verk fréttaveitunnar.
Stöðin hætti útsendingum á eigin rás klukkan 20:00 föstudaginn þann 22. september 2006, vegna þessa var 20 starfsmönnum sagt upp. Nokkrum dögum áður hafði Róbert Marshall skrifað opið bréf til Jóns Ásgeirs Jóhannessonar, forstjóra Baugs og eins af aðaleigendum 365, með yfirskriftinni "Kæri Jón". Þar biðlaði hann til Jóns Ásgeirs að beita sér fyrir því að NFS yrði tryggður áfram rekstargrundvöllur. Allt kom fyrir ekki og Róbert var á meðal þeirra sem tóku pokann sinn þennan föstudag.
Suður-Miðbaugsstraumurinn
Suður-Miðbaugsstraumurinn er hafstraumur sem flæðir frá austri til vesturs í Atlantshafi, Indlandshafi og Kyrrahafi á um 20. breiddargráðu suður. Í Kyrrahafi og Atlantshafi nær hann yfir miðbaug að 5. gráðu norður. Hann er nyrsti hlutinn af stóru hringstraumunum á suðurhveli jarðar, Suður-Kyrrahafshringstraumnum, Suður-Atlantshafshringstraumnum og Indlandshafshringstraumnum, og bæði staðvindarnir sem blása í vestur við miðbaug og ríkjandi austanáttir í kringum 30. gráðu suðlægrar breiddar drífa hann áfram. Í Indlandshafi við miðbaug snýst ríkjandi vindátt við tvisvar á ári vegna monsúnvinda og breytir þá yfirborðsstraumurinn um stefnu í samræmi við það.
Vafsúra
Vafsúra (fræðiheiti: Fallopia convolvulus) er hraðvaxin einær jurt í súruætt, og vex hún um Evrasíu og norður Afríku. Fræin var nytjuð í fornöld, en eru of fá og smá (4mm. ) fyrir nútíma ræktun, og telst hún yfirleitt illgresi nú.
Flórídastraumurinn
thumb|right|Gervinhattarmynd af Flórídasundi Flórídastraumurinn er hlýr hafstraumur sem rennur úr Mexíkóflóa út í Atlantshaf. Straumurinn verður til þegar sjór streymir inn í flóann vegna snúnings jarðar og rennur úr honum aftur við Flórídasund og Florida Keys á milli Flórída og Kúbu. Þar rennur Flórídastraumurinn saman við Golfstrauminn.
Birta
Birta getur átt við
Ingó og Veðurguðirnir
Ingó og Veðurguðirnir er íslensk hljómsveit sem var stofnuð árið 2008. Hljómsveitin varð vinsæl í kjölfar útgáfu á laginu „Bahama“ árið 2008. Lagið var 9 vikur í röð í efsta sæti vinsældarlistans það árið. Í kjölfarið fylgdu lögin „Drífa“ og „Vinurinn“ sem birtust öll á fyrstu plötu hljómsveitarinnar, Góðar stundir, sem kom út árið 2009. Lagið „Nóttin er liðin“ varði einni viku í efsta sæti vinsældarlistans. Lagið „Gestalistinn“ varði 9 vikum í efsta sæti vinsældarlistans árið 2009. Hljómsveitin hefur gefið út nokkur lög til viðbótar.
Ragnar Lár
Ragnar Lárusson (13. desember 1935 – 31. desember 2007), þekktur sem Ragnar Lár, var íslenskur myndlistarmaður, bókaskreytingarmaður og auglýsingahönnuður. Hann er þekktastur fyrir skopmyndir sínar sem birtust í Þjóðviljanum („Láki og lífið“), Vísi og Dagblaðinu („Boggi blaðamaður“) og mánaðarritinu Speglinum, og myndskreyttar barnabækur eins og Mola litla. Hann myndskreytti einnig fjölda bóka eftir aðra höfunda.
Silfurhlynur
Silfurhlynur (fræðiheiti: Acer saccharinum ) er lauffellandi trjátegund sem verður um 15 til 25m há. Hann er ættaður frá austurhluta Norður-Ameríku.
.sm
.sm er þjóðarlén San Marínó.
Tenglar
Toppdomän
Gambri
Gambri er áfengur drykkur sem er oftast bruggaður í heimahúsum og er gerður úr vatni, geri og sykri og er gul­leitur með allt að 20% alkóhólinnihaldi. Samkvæmt 2. gr. áfengislaga er gambri vökvi með meira en 1¼% af vínanda að rúmmáli, en landi er sterkur drykkur með 31% - 55 % alkohólinnihaldi. Sumir lýsa gambranum sem heimabrugguðu áfengu öli, ósoðnu.
Gambri er kenndur við Gambrinus, hinn goðsögulega konung Flæmingja, sem er óopinber verndardýrlingur bjórs og bjórbruggunar.
Persaflóasamstarfsráðið
thumbnail|hægri|Fáni Persaflóasamstarfsráðsins. Persaflóasamstarfsráðið (á arabísku مجلس التعاون لدول الخليج الفارسی) er alþjóðastofnun sex arabaríkja við Persaflóa. Samstarfið innan stofnunarinnar lýtur aðallega að efnahagslegum þáttum s.s. milliríkjaviðskiptum. Þann 1. janúar 2008 var sameiginlegur markaður aðildarríkjanna opnaður. Áætlað er að þetta muni verða til þess að auka viðskipti landanna á milli. Ennfremur stendur til að innan ráðsins verði tekinn upp sjálfstæður gjaldmiðill.
Lykt
Lykt er heiti á skynjun með þeffærum (lyktarskynfærum). Lyktin kemur til vegna rokgjarnra efnasambanda, sem breiðast út í andrúmsloftinu, oftast mjög útþynnt, og sem lyktarskyn dýrs nemur að mismiklu leyti. Þeffæri flestra dýra, þ.á m. mannsins, eru í nefi. Margar jurtir og ávextir gefa frá sér lykt og flestir hlutir í náttúrunni og hinum manngerða heimi hafa einhvers konar lykt. Dýr nota lyktardreifingu til samskipta öllu meira en maðurinn, en þó er sannað að undirliggjandi viðtakar séu í huga mannsins sem vinna úr lykt til samskipta, sbr. til dæmis samskipti kynjanna.
Lykt og íslenskt orðfæri
Orðið lykt er nokkuð hlutlaust orð, en allt fer það eftir því sambandi sem orðið er notað í (sbr.: góð lykt, hvaða lykt er þetta?). Það eru til mörg orð sem merkja lykt í íslensku, en í raun mætti raða þeim helstu þannig upp eftir styrk eða gæðum lyktarinnar:
Varast ber því að tala um góða lykt sem þef, eða vonda lykt sem angan.
Flæmingjar (þjóðflokkur)
Flæmingjar (eða Flandrarar) er þjóðflokkur manna sem er kenndur við heimkynni sín, Flæmingjaland eða öðru nafni Flandern í Belgíu. Þeir tala flæmsku.
Juan Ramón Jiménez
thumb|right|Juan Ramón Jiménez Juan Ramón Jiménez (23. desember 1881 – 29. maí 1958) var spænskt ljóðskáld sem hlaut Nóbelsverðlaunin í bókmenntum árið 1958.
Ævi og störf
Juan Ramón Jiménez fæddist í Andalúsíu. Hann lagði stund á myndlist og lögfræði við Háskólann í Sevilla en uppgötvaði fljótlega að köllun hans væri ljóðlistin. Hann sendi frá sér fyrstu tvær bækur sínar einungis átján ára að aldri, en um svipað leyti missti hann föður sinn leiddi til alvarlegs þunglyndis. Í lækningaskyni var hann sendur á heilsuhæli í Madríd sem stýrt var af nunnum. Síðar samdi Jiménez fjölda lostafullra kvæða sem vísa til eldheitra ástarleikja með starfsstúlkum á heilbrigðisstofnun, en óvíst er hvort um raunverulegar lýsingar var að ræða.
Glíman við andlegu veikindin tók langan tíma en árið 1916 tók hann saman við skáldkonuna Zenobiu Camprubí sem varð stoð hans og stytta það sem eftir var ævinnar. Þegar spænska borgarastyrjöldin braust út flúði parið til Bandaríkjanna og settust síðar að í Puerto Rico þar sem Jiménez varð áhrifamikill kennari í bókmenntum.
Hann hlaut Nóbelsverðlaunin árið 1956 en það varpaði skugga á þau að kona hans lést tveimur dögum síðar úr krabbameini. Jiménez jafnaði sig aldrei eftir fráfall hennar og dó sjálfur tveimur árum síðar.
Ýmis verk Jiménez hafa verið þýdd á íslensku, meðan annars af Guðbergi Bergssyni, Thor Vilhjálmssyni og Hallberg Hallmundarsyni.
Allium acutiflorum
Allium acutiflorum er tegund af laukplöntum, ættuð frá norðvestur Ítalíu (Liguría) og suðaustur Frakklandi (Korsíka meðtalin).
Allium acutiflorum er með staka kúlulaga lauka. Blómstöngullinn er að 40 sm hár, rörlaga. Blöðin eru striklaga, mjókka í endann, allt að 15 sm löng. Blómskipunin er kúlulaga, með um 40 blómum. Krónublöðin eru fjólublá með dekkri miðstreng.
Myrká (Hörgárdal)
Myrká er bær og áður kirkjustaður og prestssetur í Hörgárdal í Eyjafjarðarsýslu. Bærinn stendur við mynni Myrkárdals, ekki langt frá ánni Myrká. Hans er getið í Landnámabók og árinnar einnig; um hana voru mörk landnáma Geirleifs Hrappssonar og Þórðar slítanda. Þar segir einnig að Þórður hafi gefið Skólm frænda sínum af landnámi sínu en sonur Skólms, Þórálfur hinn sterki, hafi búið á Myrká.
Á Myrká var prestssetur fram yfir miðja 19. öld og kirkja stóð þar fram á 20. öld, en kirkjugarðurinn er enn notaður og sáluhliðið með klukkunum stendur enn. Þarna á þjóðsagan um djáknann á Myrká að hafa gerst. Þekktastur presta á Myrká er líklega Páll Jónsson sálmaskáld, sem var þar aðstoðarprestur og síðar prestur 1846-1858, síðan á Völlum í Svarfaðardal og seinast í Viðvík. Hann orti meðal annars Ó Jesú, bróðir besti.
Shoma Doi
Shoma Doi (fæddur 21. maí 1992) er japanskur knattspyrnumaður. Hann spilaði 2 leiki með landsliðinu.
Guðmundur Ólafsson
Guðmundur Ólafsson getur átt við:
Fritillaria brandegeei
Fritillaria brandegeei er jurtategund einlend í Kaliforníu, þekkt eingöngu frá Kern County og Tulare County. Hún vex eingöngu í opnum skógum í 1500–2100 metrum yfir sjávarmáli.
Lýsing
Fritillaria brandegeei er fjölær laukplanta sem verður að 1m á hæð. Laufin eru 4-8 í 1-2 hvirfingum á hverjum lið. Blómin eru lútandi, bleik til fjólublá.
Svanhildur - Þú ert minn súkkulaði-ís
Svanhildur og hljómsveit Ólafs Gauks er 45 snúninga hljómplata gefin út af SG - hljómplötum árið 1971. Á henni flytur Svanhildur tvö lög. Hljómsveit Ólafs Gauks leikur undir. Hana skipa: Carl Möller, Kristinn Sigmarsson, Ólafur Gaukur og Erlendur Svavarsson. Bakraddir Eddukórinn.
Bæði lögin voru framlög í Söngvakeppni evrópskra sjónvarpsstöðva 1971. Fyrra lagið heitir upprunalega „Un banc, un arbre, une rue“ og var framlag Mónakó. Franska söngkonan Séverine flutti það. Höfundur lagsins er Jean-Pierre Bourtayre og upprunalegi textinn er eftir Yves Dessca. Annað lagið heitir upprunalega „Jack in the box“ og var framlag Bretlands, flutt af norðurírska söngvaranum Clodagh Rodgers. Lagið er eftir John Worsley og upprunalegi textinn eftir David Myers.
Ska
Saga stefnunnar
Upptök tónlistarstefnunnar ska komu frá Jamaíku á 6. áratug síðustu aldar. Sagt er að tónlistarstefnan hafi komið til þegar íbúar Jamaíku hlustuðu á útvörpin sín og heyrðu þar R&B tónlist frá New Orleans og reyndu svo að líkja eftir því sem þeir heyrðu, en bættu líka við hljóðum. Stefnan var fyrirrennari reggí-tónlistar og rocksteady. Ska sameinast af ýmsum hljóðum og sameinar nokkra mismunandi stíla, svo sem amerískan djass, calypso og svo má vel heyra karabísk áhrif. Á 7. áratugnum var ska einstaklega vinsælt í Jamaíku sem og hjá breskum ungmennum. Tónlistarmenn hins nýja ska einbeittu sér að því að uppgötva nýjan ryþma í stað þess að herma algjörlega eftir þeim R&B hljóðum og takti sem þeir heyrðu. Þeir fundu upp sérkennandi ryþma sem þróaðist svo í reggí tónlist sem tröllreið heiminum öllum og er ennþá gríðarlega vinsæl tónlistarstefna í dag. Ska náði miklum vinsældum í Bretlandi og tóku ungmenni þar í landi upp á því að spila ska með því að blanda við það pönki. Ska tónlistarstefnunni hefur oft verið skipt niður í 3 hluta: Fyrsta bylgjan; Uppruni ska í Jamaíku (7. áratugurinn, kallað „traditional“). „traditional“, sem mætti þýða sem upprunalegt, kom fyrst fram á sjónarsviðið á seinnihluta 6. áratugarins sem danstónlist frá Jamaíku sem varð fljótt vinsæl. Önnur bylgjan; hin enska 2-Tone stefna sem myndaðist í Englandi, var endurlífgun ska (8. áratugurinn). Sú stefna er kölluð 2-Tone vegna þess að á þeim áratugi komu saman bæði hvítir menn og svartir og mynduðu hljómsveitir og spiluðu saman. Þriðja bylgjan, ska hreyfing 9. áratugarins. Þriðja bylgjan markar þau tímamót er ska náði vinsældum í Bandaríkjunum á seinni hluta 9. áratugarins. Þá blandaðist smá af pönki við ska.
Uppruni orðsins
Margir hafa lengi vel velt því fyrir sér hvaðan nafn tónlistarstefnunnar kemur, en Ernest Rangling taldi að orðið hljómaði eins og þegar slegið er á gítarstreng. Aðrar og ekki síðri kenningar hafa einnig litið dagsins ljós. Til dæmis þegar Cluett Johnson sagði í stúdíó tíma árið 1959 við gítarleikarann Ranglin að hann „ætti að spila líkt og ska, ska, ska.“ Tónlistarmaðurinn Derrick Morgan sagði að með gítar og píanói mætti gera hljóð sem hljómar eins og ska. Allt eru þetta kenningar sem gætu verið réttar en sennilega er aldrei hægt að sýna fram á hver þeirra sé réttust.
Uppruni stefnunnar
Líkt og með uppruna orðsins ska, er deilt um uppruna stefnunnar sjálfrar. Ein kenninganna er sú að Prince Buster hafi búið ska til þegar hann var að taka upp plötu fyrir fyrirtækið Wild Bells. Duke Reid var maðurinn sem fjármagnaði upptökurnar en hann átti svo að fá helminginn af lögunum til að gefa út. Í lögum Prince Buster var gítarinn nýttur til áherslu á öðrum og fjórða takti í línunni en þannig var þessum nýja og spennandi takti lyft upp. Trommurnar voru eins og hinar hefðbundnu trommur frá Jamaíku.
Fyrstu upptökur
Fyrstu upptökur ska tónlistarinnar voru gerðar hjá Studio One og WIRL Records í Kingston í Jamaíku. Þar voru helstu framleiðendurnir Dodd, Prince Buster og Edward Seaga. Það mátti greinilega heyra gleði landsmanna í tónlistinni sem þeir sköpuðu en árið 1962 hlaut Jamaíka sjálfstæði. Á þeim tíma voru gefin út lög á borð við Forward March eftir Derrick Morgan og Freedom Sound eftir hljómsveitina The Skatalites. Margar hljómsveitir áttu það til að taka fjöldan allan af lögum frá Bandaríkjunum og Bretlandi og setja þau í nýjan búning,eins konar ska búning. Þar má nefna lög eftir Bítlana, hljómsveit Bobs Marley, The Wailers og ýmsa sálartónlist frá Motown. Höfundaréttur var ekki vandamál þar sem Jamaíka staðfesti aldrei skilmála Berne Convention for the Protection of Literary and Artistic Works, en það er alþjóðleg samband sem stýra til dæmis virðingu höfundaréttar.
Hljóðið
Ska tónlist var gerð til að dansa. Tónlistin er með áhersluléttum takti, hröð og spennandi. Það má þekkja ska taktinn með trommuslætti á 2. og 4. takti (fjórir fjórðu taktur) og með gítar á 2, 3, og 4. takti. Upprunalegar ska hljómsveitir innihalda bassa, trommur, gítara, hljómborð og blásturshljóðfæri, þá algengust saxafónn, básúna og trompet.
Ska Explotion
Þann 23. mars árið 1989 var haldin ein stærsta Ska hátíð allra tíma í London, en þar spilaði aðal Ska hljómsveit þessa tíma Astoria. Hátíðin var til þess eins að fagna arfsgjöf Ska tónlistar í Bretlandi síðustu tvo áratugi. Á hátíðinni komu fram aðal sveitir 9. áratugarins sem spiluðu nútíma ska en vissulega voru líka nokkrir gamalreyndir skatónlistarmenn sem voru vel kunnugir tónlistarstefnunni. Kynnir hátíðarinnar var Judge Dread en hann spilaði einnig. Samkvæmt áhorfendum hátíðarinnar var andrúmslofið rafmagnað og stemningin varð betri og betri með hverri hljómsveitinni sem spilaði. Nokkrar af þeim hljómsveitum sem komu fram voru The Skadows með lögin Stir It Up og Low Rider, The Hot Knives með lögin Crying og Don't Go Away og svo Judge Dread með lögin Big Six, Undertaker og Skankenstein. Einnig má nefna hljómsveitirnar Laurel Aitken, Potato 5, The Deltones og The Trojans.
Tónlistarmenn og hljómsveitir
Hér er má sjá lítið brot af öllum þeim tónlistarmönnum og hljómsveitum sem gerðu ska tónlist
Bla Bla
Bla bla er bók um stórfurðulegar staðreyndir um allt milli himins og jarðar.
Undirtitill bókarinnar á kápu er 600 ótrúlega gagnslausar staðreyndir til að segja frá þegar þú hefur ekkert að tala um.
Dóúala
Dóúala er stærsta borg Kamerún með yfir 2 milljónir íbúa í borginni sjálfri samkvæmt manntali árið 2005 en um 6 milljónir á höfuðborgarsvæðinu samkvæmt áætlun 2015. Borgin liggur á austurbakka Wouri fljótsins sem er skipgeng um 64 km upp eftir ánni. Portúgalar komu á svæðið í lok 15. aldar og um miðja 17. öldina var farið að myndast þéttbýli á svæðinu og á 18. öld varð hún miðstöð þrælaverslunar á svæðinu.
Dóúala er miðstöð inn- og útflutnings fyrir svæðið. Þar er stærsta höfn Mið-Afríku og einnig stór flugvöllur. Umhverfis borgina er einnig gott landbúnaðarland og olíulindir.
Le sacre du printemps
thumb|Skissa af leikmynd fyrir fyrsta kafla í Le sacre du printemps thumb|Dansmeyjar í Le sacre du printemps þegar verkið var frumsýnt árið 1913 Vorblótið eða Le sacre du printemps er danstónverk eftir tónskáldið Stravinskíj en verkið var samið fyrir Sergei Diaghilev og ballettflokk hans, Ballets Russes. Danshöfundur var Vaslav Nijinsky og leikbúninga og leikmynd gerði rússneski listamaðurinn Roerich. Vorblótið er af mörgum talið lykilverk í tónlistarsögunni og þegar verkið var frumsýnt í París 29. maí 1913 brutust út slagsmál meðal áhorfenda sem púuðu niður verkið bæði vegna dansanna og tónlistarinnar.
Grand Teton-þjóðgarðurinn
thumb|Kort. thumb|Grand Teton-fjöll. thumb|Frístundabátar. Grand Teton-þjóðgarðurinn (enska: Grand Teton National Park) er bandarískur þjóðgarður í norður-Wyoming. Hann er 1300 ferkílómetrar og samanstendur af Teton-fjallgarðinum (sem er hluti af Klettafjöllum) og Jackson Hole-dalnum. Grand Teton-þjóðgarðurinn er aðeins 16 kílómetra suður af Yellowstoneþjóðgarðinum.
Á 19. öld var svæðið viðkomustaður evrópskra dýraskinnskaupmanna og í lok aldarinnar var varanleg búseta þeirra í Jackson Hole-dalnum. Fyrir hittu þeir Shoshone-frumbyggja svæðisins. 1929 var þjóðgarðurinn stofnaður en Jackson Hole bættist seinna við hann. John D. Rockefeller keypti jarðir í Jackson Hole í þeim tilgangi að þeim yrði bætt við þjóðgarðinn. Þjóðgarðurinn heitir eftir Grand Teton (4199 metrar), hæsta fjalli Teton-fjalla. Stærsta stöðuvatnið heitir Jackson Lake.
Af barrtrjám í þjóðgarðinum eru meðal annarra: Blágreni, fjallaþinur og klettafura sem vaxa hærra uppi en stafafura er fremur á láglendi. Degli og broddgreni vaxa aðallaga á þurrari svæðum. Klettafuran hefur orðið illa úti í bjöllurfaraldri. 61 tegund af spendýrum lifir á svæðinu t.d.: Svartbjörn, brúnbjörn, úlfur, gaupa, fjallaljón, otur, múrmeldýr, múshéri, vapítihjörtur, vísundur, héri og leðurblaka. Leyft er að veiða vapítihirti en oft er veiði bönnuð í þjóðgörðum. Um 300 fuglategundir lifa þar.
Landi
Landi er heimabruggaður brenndur áfengur drykkur, sem er glær og litlaus með allt frá 31% - 55 % alkóhólinnihaldi.
Venesúelska karlalandsliðið í knattspyrnu
Venesúelska karlalandsliðið í knattspyrnu er fulltrúi Venesúela í knattspyrnu og er stjórnað af knattspyrnusambandi lands síns.
Aldrovanda vesiculosa
Aldrovanda vesiculosa er eina núlifandi tegund ættkvíslarinnar Aldrovanda. Hún notar svipaða tækni við veiðar og venusargildra. Hún er ættuð frá Evrasíu, Afríku og Ástralíu og orðin sjaldgæf þar, en er byrjuð að breiðast út í N-Ameríku.
Leeuwin-straumurinn
thumb|right|Mynd af Leeuwin-straumnum unnin upp úr tvenns konar gervitunglagögnum (sjávarhraði og hitastig). Leeuwin-straumurinn er hlýr hafstraumur sem streymir í suður eftir vesturströnd Ástralíu. Hann fer fyrir Leeuwin-höfða inn á Stóra-Ástralíuflóa þar sem áhrifa hans gætir allt til Tasmaníu. Vestur-Ástralíustraumurinn (sem er utar) og Suður-Ástralíugagnstraumurinn (sem er innar) renna í öfuga átt við hann.
Styrkur Leeuwin-straumsins er breytilegur eftir árstíma. Hann er veikastur yfir sumarmánuðina frá nóvember til mars þegar vindar blása frá suðri til norðurs, en sterkastur á haustin og veturna, öfugt við Vestur-Ástralíustrauminn.
Tíjúana
Tíjúana er stærsta borgin í mexíkóska fylkinu Baja California, með 1,9 milljónir íbúa.
Changchun
alt=Mynd frá Changchun borg í Jilin héraði í Kína.|thumb|450px|Frá Changchun borg í Jili héraði í Norðaustur Kína. Árið 2020 voru íbúar á stórborgarsvæði Changchun um 9,1 milljónir.